281 


02000311701020016 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 31 


17 Ιανουάριου 2002 


ΑΠΟΦΑΣΕΙ Σ 

Αριθ. 228755 

Καθορισμός των όρων, προϋποθέσεων, δικαιολογητικών 
και του τρόπου πληρωμήςτης επιχορήγησηςτης δρά¬ 
σης ΙΙΑ«Επιζωοτιολογική διερεύνηση και καταπολέμη¬ 
ση της βαρροϊκής ακαρίασης» της αριθ. 399340/5737/ 
21.9.2001 Κ.Υ.Α., στα πλαίσια υλοποίησης του Προ¬ 
γράμματος Βελτίωσης της Παραγωγής και Εμπορίας 
Μελιού έτους 2002. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της αριθ. 399340/5737/21.9.2001 κοινής απόφασης 
Υπουργών Εθνικής Οικονομίας, Γεωργίας και Υφυπουρ¬ 
γού Οικονομικών «Υλοποίηση προγράμματος βελτίωσης 
της παραγωγής και της εμπορίας του μελιού έτους 2002». 

β) Του Ν. 1558/1985 «Κυβέρνηση και κυβερνητικά όρ¬ 
γανα» (Α' 137) και ειδικότερα του άρθρου 29 Α, όπως αυ¬ 
τό προστέθηκε με το άρθρο 27 του Ν. 2081/1992 «Ρύθμι¬ 
ση του θεσμού των επιμελητηρίων», τροποποίηση διατά¬ 
ξεων του Ν. 1712/1987 «για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (Α' 154) 
και τροποποιήθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες»(Α' 38). 
γ) Του Ν. 2362/1995 «ΠερίΔημοσίου Λογιστικού» (Α' 247). 
δ) Του Καν.(ΕΚ) 1221/1997 του Συμβουλίου «περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού»(Ι_ 173). 

ε) Του Καν.(ΕΚ) 2300/1997της Επιτροπής «περί λεπτο¬ 
μερειών εφαρμογής του Καν. (ΕΚ) 1221/1997»(Ι_ 319) 
όπως τροποποιήθηκε με τον Καν. (ΕΚ) 758/98 «για τροπο¬ 
ποίηση του Καν. (ΕΚ) 2300/1997 (1-105), 1472/98 (Ι_94) και 
2633/98 (1-333) της Ε.Ε.» 

στ) Του Καν. (ΕΟΚ) 1258/1999 «περίχρηματοδοτήσεως 
της Κοινής Γεωργικής Πολιτικής» (1.94). 

ζ) Του Καν. (ΕΚ) 1663/1995 της Επιτροπής για τη θέσπιση 
των λεπτομερειών εφαρμογής του Καν. (ΕΚ) 729/1970 του 
Συμβουλίου όσον αφορά τη διαδικασία για την εκκαθάριση 
των λογαριασμών του ΕΓΤΠΕ, Τμήμα Εγγυήσεων (1_158). 


η) Του Ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς δια¬ 
τάξεις» (Α' 40). 

θ) Του Ν. 2685/1999 «Κάλυψη δαπανώνμετακινουμένων 
υπαλλήλων εντός και εκτός Επικράτειας και άλλες διατά¬ 
ξεις» (Α'35). 

ι) Του Ν.2637/1998 περί «Σύστασης Οργαν. Πιστοποίη¬ 
σης Λογαριασμών, Οργαν. Πληρωμών και Ελέγχου Κοι- 

νοτ. Ενισχύσεων Προσανατολισμού και Εγγυήσεων. 

και άλλες διατάξεις» (Α' 2637/98). 

ια) Του Ν. 2732/1999περί« Διεπαγγελματικές Οργανώ¬ 
σεις και ρύθμιση θεμάτων αρμοδιότητας του Υπ. Γεωρ¬ 
γίας» (Α' 154/99). 

ιβ) Της αριθ. 50637/2000 Απόφασης του Υπ. Γεωργίας 

περί «Έγκρισης Κανονισμού.και Εγγυήσεων (ΟΠΕΚΕ- 

ΠΕ)-ΝΠΙΔ (Β'1104/2000). 

ιγ) Το άρθρο 24του Ν. 2945 (ΦΕΚ 223/2001) «Εθνικό σύ¬ 
στημα προστασίας της αγροτικής δραστηριότητας και 
άλλες ρυθμίσεις θεμάτων αρμοδιότητας του Υπουργείου 
Γεωργίας». 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2002, που υποβλήθηκε από τη 
χώρα μας στην ΕΕ για έγκριση και την αριθ. Ε (2001) 1821 
τελικό/10.7.2001 απόφαση της Ευρωπαϊκής Επιτροπής, 
με την οποία εγκρίθηκε το παραπάνω πρόγραμμα. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του τακτικού προϋπολογι¬ 
σμού μέχρι 210 εκατ. δρχ., που έχει εγκριθεί για την 
Ενέργεια II της αρ. 399340/5737/21.9.2001 ΚΥΑ και είναι 
εγγεγραμμένη στον ΚΑΕ 5423 «Δαπάνες ΕΓΤΠΕ - Εγ¬ 
γυήσεις» του Υπουργείου Γεωργίας, με ισόποση μετα¬ 
φορά στον ΚΑΕ 2122 (κάλυψη ελλείμματος ΕΛΕΓΕΠ), 
αποφασίζουμε: 

Καθορίζουμε τους όρους, τις προϋποθέσεις, τους ελέγ¬ 
χους, τα δικαιολογητικά και τη διαδικασία - επιχορήγησης 
της δράσης: 

ΙΙΑ. Επιζωοτιολογική διερεύνηση και καταπολέμηση της 
Βαρρόα, στα πλαίσια υλοποίησης της αρ.399340/5737/ 
21.9.2001 ΚΥΑ ως ακολούθως: 

1. Περιγραφή της Δράσης 

α. Ιστορικό - Σκοπός 

Το παρόν Πρόγραμμα αποτελεί συνέχεια της εφαρμο¬ 
γής του Προγράμματος Επιζωοτιολογικής Διερεύνησης 

της Βαρροϊκής Ακαρίασης που εφαρμόστηκε αρχικά κα¬ 
τά το 1999-2000 και συνεχίστηκε καικατά το 2001 ωςΠρό- 
γραμμα Επιζωοτιολογικής Διερεύνησης και Καταπολέμη¬ 
σης της Βαρροϊκής Ακαρίασης. 

Σκοπός του παρόντος Προγράμματος είναι η συνέχιση 
της καταγραφής της επιζωοτιολογικής κατάστασης της 
χώρας για τη Βαρροϊκή Ακαρίαση και κατά το έτος 2002 
και η συνέχιση της εφαρμογής μέτρων καταπολέμησης 
της ασθένειας με συστηματικό και οργανωμένο τρόπο. Η 
εφαρμογή του θα γίνει από το σύνολο των Δ/νσεων Κτη¬ 
νιατρικής της χώρας ανεξάρτητα αν θα προσλάβουν κτη¬ 
νιατρικό προσωπικό. 

Για τις τεχνικές λεπτομέρειες εφαρμογής η Δ/νση Υγεί¬ 
ας των Ζώων του Υπ. Γεωργίας ενημερώνει με εγκυκλίους 
της τους φορείς του Προγράμματος. 

Το ύψος της διατιθέμενης πίστωσης ανέρχεται στο πο¬ 
σό των 420 εκατ. δρχ. 

Γιατην εξυπηρέτηση του Προγράμματοςγιατο2002θα 
απασχοληθούν οι 35 Κτηνίατροι με σύμβαση εργασίας 
ιδιωτικού δικαίου ορισμένου χρόνου (1 έτος) οι οποίοι 
προσλήφθηκανγια την εφαρμογή του Προγράμματος κα¬ 
τά το 2001, η διάρκεια απασχόλησης των οποίων δύναται 
να ανανεωθεί και μέχρι τη λήξη του Προγράμματος του 
έτους 2002. 

β. Φορείς υλοποίησης - Αρμοδιότητες 

Γενική Δ/νση Κτηνιατρικής, Δ/νση Υγείας των Ζώων, 
Τμήμα Παθολογίας Πτηνών, Ιχθύων, Μελισσών. Είναι αρ¬ 
μόδια για τη σύνταξη, παρακολούθηση, συντονισμό και 
τον έλεγχο της εφαρμογής του προγράμματος καθώς και 
την υποστήριξή του όπου κρίνεται αναγκαίο σε συνεργα¬ 
σία με την Δ/νση Ζωικής Παραγωγής & Α.Π.Α., Τμήμα Με¬ 
λισσοκομίας και με κάθε φορέα όπου απαιτείται. 

Δ/νσεις Κτηνιατρικής των Ν.Α. (54) Είναι αρμόδιες για 
την εφαρμογή του προγράμματος και ειδικότερα: 

- την καταγραφή των μελισσοκομείων των περιοχών 
τους στο ειδικό βιβλίο που ήδη τηρούν λαμβάνοντας υπό¬ 
ψη τον κωδ.αριθμό της μελ/κής εκμ/σης σύμφωνα με την 
με αριθ. 370910/10.5.2001 απόφ. Υπ. Γεωργίας «περί κα¬ 
θιέρωσης Μητρώου Μελισσοκομικών Εκμεταλλεύσεων 
και Μελισσοκομικού Βιβλιαρίου», 

-τηνχορήγηση κτηνιατρικού διακριτικού αριθμού, 

- την πραγματοποίηση επισκέψεων στα μελισσοκομεία, 

- τη λήψη δειγμάτων μελισσών /γόνου, 

-την συνταγογράφηση μελισσοκομικών φαρμάκων, 

- τον υπολογισμό του ποσοστού προσβολής του μελισ¬ 
σοκομείου, 

- την καταχώρηση των αποτελεσμάτων σε ειδικό πίνακα 
καθώς και στο βιβλίο καταγραφής των μελισσοκομείων. 

Κέντρα Κτηνιατρικών Ιδρυμάτων Αθηνών και Θεσσαλο¬ 
νίκης και Κτηνιατρικά Εργαστήρια του Υπουργείου Γ εωρ¬ 
γίας (Κομοτηνής, Καβάλας, Σερρών, Ιωαννίνων, Κοζάνης, 
Λάρισας, Λαμίας, Χαλκίδας, Πατρών, Τρίπολης, Ηρακλεί¬ 
ου, Χανιών, Μυτιλήνης, Ρόδου, Αθηνών, Θεσσαλονίκης). 
Είναι αρμόδια για τη διενέργεια των εργαστηριακών εξε¬ 
τάσεων των δειγμάτων που θα τους αποστέλλονται από 
τις Δ/νσεις Κτηνιατρικής. 

γ. Στελέχωση των φορέων υλοποίησης 

Γ ια την άσκηση των αρμοδιοτήτων των φορέων υλοποί¬ 
ησης έχουν ήδη προσληφθεί από το Υπ. Γ εωργίας, 35 κτη¬ 
νίατροι με σύμβαση εργασίας ιδιωτικού δικαίου ορισμέ¬ 
νου χρόνου (ένα έτος). Η κατανομή των παραπάνω 35 κτη¬ 


νιάτρων έχει γίνει σύμφωνα με την αριθ. 414757/ 
21.12.2000 Απόφαση Υπ. Γεωργίας. Ειδικότερα 33 από 
τους εν λόγω κτηνιάτρους έχουν διατεθεί σε 32 Δ/νσεις 
Κτηνιατρικής (31 Δ/νσεις Κτηνιατρικής από έναν κτηνία¬ 
τρο και η Δ/νση Κτηνιατρικής Χαλκιδικής δύο κτηνιά¬ 
τρους), 1 εξ αυτών στο Κέντρο Κτηνιατρικών Ιδρυμάτων 
Αθηνών και 1 στο Κέντρο Κτηνιατρικών Ιδρυμάτων Θεσ¬ 
σαλονίκης. 

2. Δικαιούχοι 

α. Οι Διευθύνσεις Κτηνιατρικής των Ν.Α., τα Κέντρα 
Κτηνιατρικών Ιδρυμάτων Αθηνών και Θεσσαλονίκης και 
τα Κτηνιατρικά Εργαστήρια του Υπ. Γεωργίας, μέχρι του 
ύψους των εγκεκριμένων προτάσεων τους και σύμφωνα 
με τις προβλεπόμενες κατά θέση δαπάνης πιστώσεις των 
υπογραφεισών Συμβάσεων. 

β. Μελισσοκόμοι, ανεξαρτήτως αριθμού κυψελών και 
ιδιότητας, κάτοχοι θεωρημένου μελισσοκομικού βιβλια¬ 
ρίου οι οποίοι θα προμηθευτούν εγκεκριμένα μελισσοκο- 
μικά φάρμακα για καταπολέμηση της βαρροϊίκής ακαρία¬ 
σης, κατόπιν συνταγογράφησής τους από τις Κτηνιατρι¬ 
κές Υπηρεσίες. 

3. Επιλέξιμες δαπάνες 

α. Μισθοδοσία, ασφαλιστικές εισφορές, δώρα, επιδό¬ 
ματα, σύμφωνα με τις διατάξεις του Ν. 2470/97 (Α'40). 

β. Έξοδα μετακίνησης εκτός έδρας (οδοιπορικά, ημε¬ 
ρήσιες εκτός έδρας αποζημιώσεις), σύμφωνα με τις δια- 
τάξειςτου Ν. 2685/99 (Α'35) για το προσωπικό της ως άνω 
παρ. α. ή και για το μόνιμο προσωπικό που θα απασχολη¬ 
θεί στην εφαρμογή του προγράμματος. 

γ. Αγορά αναλωσίμων υλικών δειγματοληψίας και εξέ¬ 
τασης δειγμάτων (υάλινα δοχεία, χάρτινα κουτιά συσκευ- 
ασίας δειγμάτων, αιθέρας, αναλώσιμα εργαστηριακά υλι¬ 
κά για τον έλεγχο των δειγμάτων). 
δ. Αγορά αναλωσίμων ηλ. υπολογιστών και εκτυπωτών, 
ε. Έξοδα αποστολής δειγμάτων, 
στ. Αγορά προστατευτικού υλικού για τις επιτόπου εξε¬ 
τάσεις των μελισσοσμηνών. 

ζ. Αγορά παγίου υλικού εξοπλισμού (εκτυπωτές, συ¬ 
σκευές φαξ και τηλεφώνων) και δαπάνες εγκατάστασής 
του και μέχρι ύψους 5% του συνολικού προϋπολογισμού 
κάθε δικαιούχου φορέα υπό την προϋπόθεση ότι η προ- 
τεινόμενη προμήθεια πάγιου εξοπλισμού δεν αποτέλεσε 
προμήθεια παρελθόντων ετών. 

η. Έξοδα εκτύπωσης τριπλότυπων μπλοκ συνταγογρά- 
φησής εγκεκριμένων μελισσοκομικών φαρμάκων. 

θ. Γενικά έξοδα που δεν κατονομάζονται απαραίτητα 
κατά την πορεία εφαρμογής του προγράμματος μέχρι 
ύψους 2% του συνολικού προϋπολογισμού κάθε φορέα. 

ι. Δαπάνες αγοράς από τους μελισσοκόμους εγκεκρι¬ 
μένων μελισσοκομικών φαρμάκων κατά της βαρροϊκής 
ακαρίασης. 

Ο ΦΠΑ δεν αποτελεί επιλέξιμη δαπάνη, εκτός από τις 
περιπτώσεις που δεν ανακτάται. 

4. Ύψος επιχορήγησης 

Το ύψος επιχορήγησης καθορίζεται ως εξής: 

100% για τις επιλέξιμες δαπάνες από α-θ της παρ. 3. 
μέχρι 100% για την επιλέξιμη δαπάνη ι της παρ. 3: Δα¬ 
πάνες αγοράς εγκεκριμένων μελισσοκομικών φαρμάκων. 

5. Διαδικασία επιχορήγησης 

α) Οι ενδιαφερόμενοι φορείς του σημείου 2α της πα- 
ρούσης, υποβάλλουν στη Δ/νση Υγείας των Ζώων με κοι- 

νοποίηση στη Δ/νση Ζωικής Παραγωγής & ΑΠΑ, μέσα σε 
διάστημα ενός ΙΟημέρου από την δημοσίευση της πα- 
ρούσης: 

• Αίτηση για συμμετοχή στο πρόγραμμα (Υπόδειγμα 1). 

• Υπεύθυνη δήλωση του Ν. 1599/86 συνοδευόμενη από 
αναλυτική κατάσταση του παγίου εξοπλισμού που αποτέ- 
λεσε αντικείμενο επιχορηγήσεων στα πλαίσια εφαρμογής 
του προγράμματος παρελθόντων ετών καθώς και για το 
ότι η συγκεκριμένη δράση δεν ενισχύεται από άλλη πηγή. 

• Αναλυτική κατάσταση προβλεπομένων δαπανών από 
1.9.2001 έως 31.8.2002 κατά θέση δαπάνης τόσο σε ότι 
αφορά αμοιβές προσωπικού, οδοιπορικά έξοδα και ημε¬ 
ρήσιες αποζημιώσεις, όσον και ότι αφορά δαπάνες παγί¬ 
ου ή αναλώσιμου υλικού, αγορά εξοπλισμού, και πάσης 
φύσεως εργασιών που προβλέπεται να αναληφθούν ή 
προμηθειών που συμπεριλαμβάνονται στα πλαίσια υλο¬ 
ποίησης του ετήσιου προγράμματος (Υπόδειγμα 2). Στην 
κατάσταση δεν θα περιλαμβάνονται προβλεπόμενες δα¬ 
πάνες για αγορά φαρμάκων από τους μελισσοκόμους. 

• Απόφαση του οικείου Διευθυντή του κατά περίπτωση 
δικαιούχου φορέα σύμφωνα με το σημείο 2α της παρού- 
σης, για τον ορισμό υπολόγου διαχειριστή του προγράμ¬ 
ματος και του υπεύθυνου του προγράμματος, αρμόδιου 
για την υπογραφή της σύμβασης και όλων των σχετικών 
με το πρόγραμμα αιτήσεων και καταστάσεων σύμφωνα 
μετους όρους καιτις προϋποθέσεις επιχορήγησης, όπως 
αυτές περιγράφονται στην παρούσα απόφαση και στην 
αρ. 399340/5737/21.9.2001 Κ.Υ.Α. 

β) Η Δ/νση Υγείας των Ζώων, σε συνεργασία με τη Δ/νση 
Ζωικής Παραγωγής & ΑΠΑ επεξεργάζονται τις υποβλη- 
θείσες από τους ενδιαφερομένους προτάσεις και δια¬ 
μορφώνουν την εισηγητική πρόταση επιχορήγησης στα 
πλαίσια του εγκεκριμένου ετήσιου προγράμματος κατά 
θέση δαπάνης. 

γ) Το ύψος της επιχορήγησης ανά δικαιούχο του σημεί¬ 
ου 2ατηςπαρούσης, καθορίζεται με απόφαση Υπουργού 
Γεωργίας, κατόπιν εισηγήσεως των αρμοδίων ως άνω 
Υπηρεσιών κατά θέση δαπάνης. 

δ) Μετά την έκδοση των σχετικών αποφάσεων επιχορή¬ 
γησης υπογράφονται συμβάσεις σε τρία (3) αντίτυπα από 
τον Γ εν. Δ/ντή Ζωικής Παραγωγής του Υπουργείου Γ εωρ- 
γίας, τον Γεν.Δ/ντή του ΟΠΕΚΕΠΕ και των δικαιούχων 
φορέων. 

ε) Τροποποίηση της σύμβασης, εντός των εγκεκριμέ¬ 
νων ορίων χρηματοδότησης, μπορεί να γίνει μόνον ως 
προς την ανακατανομή των ποσών των επιμέρους επιλέ¬ 
ξιμων δαπανών ανά θέση δαπάνης, ύστερα από αιτιολο¬ 
γημένη αίτηση του φορέα προς την Δ/νση ΔΗΛΙΖΩ του 
ΟΠΕΚΕΠΕ και τη σύμφωνη γνώμη της Δ/νσης Υγείας των 
Ζώων και της Δ/νσης ΔΗΛΙΖΩ του ΟΠΕΚΕΠΕ. 

στ) Οι ενδιαφερόμενοι του σημείου 2β της παρούσας 
για συμμετοχή στο πρόγραμμα καταπολέμησης της βαρ- 
ροϊκής ακαρίασης υποβάλλουν απευθείας ή μέσω των 
Κτηνιατρικών Υπηρεσιών, στις αρμόδιες Δ/νσεις Κτηνια¬ 
τρικής των Ν. Αυτοδιοικήσεων του τόπου της μόνιμης κα¬ 
τοικίας τους ή της έδρας της μελισσοκομικής τους εκμε¬ 
τάλλευσης, αίτηση συμμετοχής σύμφωνα με το Υπόδειγ¬ 
μα 7 με βάση την οποία και μετά από εξέταση της κάθε 
περίπτωσης δύναται να χορηγείται συνταγή του κατάλ¬ 
ληλου εγκεκριμένου φαρμακευτικού σκευάσματος. Για 
τη συνταγογράφηση χρησιμοποιείται τριπλότυπο συντα¬ 


γολόγιο σύμφωνα με το συνημμένο υπόδειγμα με αριθμό 
8. Σε κάθε μελισσοκόμο χορηγείται αριθμημένη συνταγή 
εις τριπλούν (το πρωτότυπο για χρήση από τον μελισσο- 
κόμο, ένα αντίτυπο για χρήση από το φαρμακείο και ένα 
αντίτυπο από κάθε συνταγή θα παραμένει στο στέλεχος 
του συνταγολογίου). 

ζ) Οι συμμετέχοντες στο πρόγραμμα μελισσοκόμοι 
προμηθεύονται τα συνταγογραφημένα φάρμακα από 
φαρμακείο της επιλογής τους. 

η) Εξοφλημένα πρωτότυπα τιμολόγια - δελτία αποστο¬ 
λής αγοράς των φαρμάκων, υποβάλλονται απευθείας ή 
μέσω των Κτηνιατρικών Υπηρεσιών στις Δ/νσεις Κτηνια¬ 
τρικής των Ν.Α., στις οποίες έχει κατατεθεί η αίτηση συμ¬ 
μετοχής στο πρόγραμμα, το αργότερο μέχρι 15.6.2002, 
εκτός των περιπτώσεων όπου οι δικαιούχοι είναι υποχρε¬ 
ωμένοι από τον ΚΦΒ & Σ να τηρούν πρωτότυπα παραστα¬ 
τικά στο αρχείο τους, οπότε υποβάλουν φωτοαντίγραφα 
θεωρημένα από την αρμόδια Κτηνιατρική Υπηρεσία. Οι 
Δ/νσεις Κτηνιατρικής μετά τη διενέργεια ελέγχων δια¬ 
σταύρωσης των στοιχείων συνταγογράφησης και αγο¬ 
ράς των φαρμάκων ανά δικαιούχο επιχορήγησης, συ¬ 
ντάσσουν αναλυτική κατάσταση των δικαιούχων, σύμφω¬ 
να με το Υπόδειγμα 6, εκτός των στηλών 11 και 12 την 
οποία διαβιβάζουν, το αργότερο μέχρι 15.7.2002 στη 
Δ/νση Υγείας των Ζώων. 

θ) Η Δ/νση Υγείας των Ζώων, μετά την διενέργεια των 
απαραίτητων ελέγχων διασταύρωσης, προσδιορίζει το 
ακριβές ποσοστό επιχορήγησης για την αγορά των εγκε¬ 
κριμένων φαρμακευτικών σκευασμάτων καθώς και το πο¬ 
σό κατανομής ανά Δ/νση Κτηνιατρικής, με Απόφαση Υπ. 
Γεωργίας. Η ανωτέρω Υπ. Απόφαση διαβιβάζεται στις 
Δ/νσεις Κτηνιατρικής, στη Δ/νση Ζωικής Παραγωγής & 
ΑΠΑ και στη Δ/νση ΔΗΛΙΖΩ του ΟΠΕΚΕΠΕ το αργότερο 
μέχρι 5.8.2002. 

ι) Οι Δ/νσεις Κτηνιατρικής με βάση το καθορισθέν πο¬ 
σοστό και ποσό επιχορήγησης, προβαίνουν στη συμπλή¬ 
ρωση των στηλών 11 και 12 της αναλυτικής κατάστασης 
δικαιούχων (Υπόδειγμα 6), βεβαιώνουν την ακρίβεια των 
αναγραφομένων στοιχείων (Δ/ντής και υπόλογος) και 
αποστέλλουν τις συμπληρωμένες καταστάσεις σε 4 αντί¬ 
γραφα, μαζί με τα πρωτότυπα παραστατικά στη Δ/νση 
ΔΗΛΙΖΩ του ΟΠΕΚΕΠΕ για αναγνώριση και εκκαθάριση 
της δαπάνης. 

ια) Στη συνέχεια η Δ/νση ΔΗΛΙΖΩ του ΟΠΕΚΕΠΕ υπο¬ 
βάλει: 

- φάκελο με τις πρωτότυπες καταστάσεις στην Δ/νση 
Οικονομικού του ΟΠΕΚΕΠΕ για πληρωμή. 

- δύο αντίγραφα καταστάσεων σε κάθε αρμόδια Δ/νση 
Κτηνιατρικής εκ των οποίων το ένα διαβιβάζεται στο οι¬ 
κείο Υποκατάστημα της ΑΤΕ για τη διενέργεια των πλη¬ 
ρωμών. 

ιβ) Φωτοαντίγραφα των καταστάσεων, χωρίς τα συνημ¬ 
μένα δικαιολογητικά, υποβάλλονται επίσης στη Δ/νση 
Υγείας των Ζώων. 

6. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπερι¬ 
λαμβανομένων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται από τριμε- 

λείς επιτροπές υπαλλήλων των Δ/νσεων Υγείας των Ζώων 
και Ζωικής Παραγωγής & ΑΠΑ του Υπουργείου Γεωργίας 
των κλάδων ΠΕ3 Κτηνιατρικού και ΠΕΙ Γεωπονικού και 
της Δ/νσης ΔΗΛΙΖΩ του ΟΠΕΚΕΠΕτων κλάδων ΠΕ10 Οι¬ 
κονομικού ή ΤΕ Γεωπονίας ή ΔΕ Διοικητικού - Λογιστικού, 
οριζόμενες με απόφαση του Υπουργού Γεωργίας, κατό¬ 
πιν εισήγησης της Δ/νσης Υγείας των Ζώων του Υπουρ¬ 
γείου Γεωργίας. 

Οι ως άνω οριζόμενες επιτροπές τακτικού ελέγχου σε 
κάθε επιτόπια μετάβαση ελέγχου, αξιολογούν την εκτέ¬ 
λεση του έργου, βεβαιώνουν την επιλεξιμότητα των δα¬ 
πανών σύμφωνα μετά ελεγχόμενα δικαιολογητικά και συ¬ 
ντάσσουν πρακτικό τεχνικού και οικονομικού ελέγχου 
εκτέλεσης της δράσης σύμφωνα με το συνημμένο Υπό¬ 
δειγμα 3. 

Οι έκτακτοι δειγματοληπτικοί έλεγχοι διενεργούνται 
από τριμελείς Επιτροπές, οριζόμενες με απόφαση 
Υπουργού Γεωργίας από υπαλλήλους των Δ/νσεων Υγεί¬ 
ας των Ζώων και Ζωικής Παραγωγής & ΑΠΑ του Υπουρ¬ 
γείου Γεωργίας των κλάδων ΠΕΙ Γεωπονικού και ΠΕ3 
Κτηνιατρικού και της Δ/νσης Οικονομικού του ΟΠΕΚΕΠΕ 
των κλάδων ΠΕ10 Οικονομικού ή ΤΕ Γεωπονίας ή ΔΕ Δι- 
οικητικού-Λογιστικού κατόπιν εισήγησης της Δ/νσης Ζωι¬ 
κής Παραγωγής & ΑΠΑ. 

Οι ως άνω οριζόμενες επιτροπές δειγματοληπτικού 
ελέγχου σε κάθε επιτόπια μετάβαση, αξιολογούν την 
εκτέλεση του έργου, βεβαιώνουν την επιλεξιμότητα των 
δαπανών σύμφωνα με τα ελεγχόμενα δικαιολογητικά και 
συντάσσουν πρακτικό τεχνικού και οικονομικού ελέγχου 
εκτέλεσης της δράσης σύμφωνα με το συνημμένο Υπό¬ 
δειγμα 3. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμενου 
φορέα, ο οποίος προσυπογράφει και το σχετικό πρακτικό 
και λαμβάνει αντίγραφο αυτού. Σε περίπτωση διαφωνίας 
του νόμιμου εκπροσώπου του φορέα με τις διατυπούμε- 
νες στο πρακτικό διαπιστώσεις της επιτροπής, έχει δικαί¬ 
ωμα να υποβάλλει εντός 5 εργασίμων ημερών σχετική έν¬ 
σταση στην Δ/νση Ζωικής Παραγωγής & ΑΠΑ, για επανέ¬ 
λεγχο από την δευτεροβάθμια τριμελή επιτροπή της 
παραγρ. 1 του κεφαλαίου των ΓΕΝΙΚΩΝ. 

Σε περιπτώσεις διαπίστωσης παρατυπιών κατά τη διε¬ 
νέργεια του τακτικού ή δειγματοληπτικού ελέγχου σε ότι 
αφορά την εκτέλεση όλων ή μέρους των εργασιών της 
δράσης καθώς και την επιλεξιμότητα των επιμέρους δα¬ 
πανών, επιβάλλεται η επιστροφή των αχρεωστήτως χο- 
ρηγηθέντων ποσών εντόκως κατά τη διαδικασία του άρ¬ 
θρου 28 του Ν. 2520/98, όπως τροποποιήθηκε και ισχύει 
και η μη καταβολή της ενίσχυσης. 

7. Τρόπος πληρωμής 

α) Οι πληρωμές των δικαιούχων του σημείου 2α διενερ- 
γούνται μετά την υπογραφή της σύμβασηςιμε χορήγηση 
προκαταβολής ποσού μέχρι 100%, σύμφωνα μετά δικαι- 
ολογητικά της παρ. 8.1 της παρούσας και μέχρι του 
ύψους των προβλεπομένων κατά θέση δαπάνης των υπο- 
γραφεισών συμβάσεων για δαπάνες που αφορούν την 
χρονική περίοδο μέχρι και 31.8.2002. Για τη χορήγηση 
της προκαταβολής εκδίδεται εντολή πληρωμής από τη 
Δ/νση Οικονομικού του ΟΠΕΚΕΠΕ μετά την έγκριση και 
υποβολή του φακέλλου από τη Δ/νση ΔΗΛΙΖΩ του ΟΠΕ¬ 
ΚΕΠΕ. Τα χρήματα της προκαταβολής και εξόφλησης κα¬ 


τατίθενται σε ειδικό άτοκο τραπεζικό λογαριασμό της 
ΑΤΕ αποκλειστικά για τις ανάγκες του προγράμματος. 

Η αναγνώριση και εκκαθάριση της δαπάνης της προκα¬ 
ταβολής και της εξόφλησης διενεργείται από τη Δ/νση 
ΔΗΛΙΖΩ του ΟΠΕΚΕΠΕ, Τμήμα III, δια της υποβολής φα¬ 
κέλου παραστατικών στοιχείων και δικαιολογητικών πλη¬ 
ρωμής σύμφωνα μετηνπαρ. 8.2 της παρούσας, από τους 
δικαιούχους φορείς, το αργότερο μέχρι 15 Σεπτεμβρίου 
2002. Για την εκκαθάριση του φακέλλου και την εξόφλη¬ 
σή του εκδίδεται εντολή πληρωμής με το υπόλοιπο ποσό. 
Σε περιπτώσεις κατά τις οποίες κατά την υποβολή του εκ¬ 
καθαριστικού φακέλλου τα παραστατικά δαπανών δεν 
αντιστοιχούν στο σύνολο της προκαταβολής, η διαφορά 
κατατίθεται στον αριθμό λογαριασμού 593349500104 
της ΑΤΕ για τον ΟΠΕΚΕΠΕ και το γραμμάτιο είσπραξης 
αποτελεί απαραίτητο δικαιολογητικά του εκκαθαριστικού 
φακέλλου και συμπεριλαμβάνεται σ’ αυτόν. 

β) Οι δικαιούχοι του σημείου 2βτηςπαρούσης οι οποίοι 
συμμετέχουν στο πρόγραμμα καταπολέμησης της βαρ- 
ρόα επιχορηγούνται για την αγορά εγκεκριμένων φαρμα¬ 
κευτικών σκευασμάτων και σε ποσοστό επί της αξίας αγο¬ 
ράς του σκευάσματος που θα ορισθεί με την Υπ. απόφα¬ 
ση της παραγράφου 5 θ της παρούσης. 

Η πληρωμή γίνεται εφ’ άπαξ, μετά την έκδοση των σχετι¬ 
κών αποφάσεων κατανομής (παρ. 5Θ), την αναγνώριση και 
εκκαθάριση των δαπανών από τη Δ/νση ΔΗΛΙΖΩ του ΟΠΕ¬ 
ΚΕΠΕ, από την Δ/νση Οικονομικού του ΟΠΕΚΕΠΕ, η οποία 
εκδίδει τη σχετική εντολή πληρωμής στο όνομα του δικαι¬ 
ούχου φορέα ο οποίος έχει την ευθύνη δια του υπολόγου 
για τη συγκέντρωση των παραστατικών δαπανών, για τον 
έλεγχο και την υποβολή τους στη Δ/νση ΔΗΛΙΖΩ του ΟΠ Ε- 
ΚΕΠΕ. Ο δικαιούχος φορέας υποχρεούται να ορίσει υπό¬ 
λογο διαχειριστή ο οποίος με τη σειρά του πιστώνει τους 
αντίστοιχους προσωπικούς λογαριασμούς των δικαιούχων 
μελισσοκόμων. Τα σχετικά αποδεικτικά πληρωμής των δι¬ 
καιούχων (θχίταίΐε Τραπέζης), διαβιβάζονται με ευθύνη του 
υπολόγου του Προγράμματος, των οικείων Δ/νσεων Κτη¬ 
νιατρικής στην Δ/νση ΔΗΛΙΖΩ του ΟΠΕΚΕΠΕ, για συμπλή¬ 
ρωση των σχετικών φακέλων και έλεγχο των πληρωμών. 

8. Δικαιολογητικά πληρωμής. 

8.1 Δικαιολογητικά έκδοσης εντολής προπληρωμής 

α) Αίτηση του δικαιούχου εις διπλούν, υπογεγραμμένη 
από το νόμιμο εκπρόσωπό του στην οποία αναγράφεται 
το αιτούμενο ποσό επιχορήγησης (Υπόδειγμα 4). 

β) Κατάσταση προβλεπομένων δαπανών σε δύο αντίτυ¬ 
πα, υπογεγραμμένα από το νόμιμο εκπρόσωπο του δικαι¬ 
ούχου φορέα. (Υπόδειγμα 2.) 

γ) Αντίγραφο απόφασης του Υπουργού Γεωργίας για 
τον καθορισμό του ποσού επιχορήγησης κατά θέση δα¬ 
πάνης. 

δ) Αντίγραφο της υπογραφείσας σύμβασης μεταξύ του 
Υπουργείου Γεωργίας και του δικαιούχου. 

ε) Υπεύθυνη δήλωση του Ν. 1599/86 του νομίμου εκ¬ 
προσώπου του δικαιούχου ότι δεν επωφελείται άλλης 
εθνικής ή κοινοτικής χρηματοδότησης, για εκτέλεση πα¬ 
ρόμοιων ενεργειών του προγράμματος, ούτε έχει υπο¬ 
βάλλει σχετική αίτηση. 

8.2 Δικαιολογητικά απόδοσης εντολής προπληρωμής 
α) Αίτηση του δικαιούχου εις διπλούν, υπογεγραμμένη 

από τον νόμιμο εκπρόσωπό του στην οποία αναγράφεται 
το αιτούμενο ποσό πληρωμής (Υπόδειγμα 4α). 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του δικαι¬ 
ούχου (Υπόδειγμα 4), στην οποία θα αναγράφονται οι δα¬ 
πάνες κατά θέση και κατηγορία επιλέξιμης δαπάνης, (εκ¬ 
πεφρασμένες σε εθνικό νόμισμα και ΕΥΡΩ με ισοτιμία 1 
ΕΥΡΩ = 340,75 δρχ) όπως περιγράφονται στην Παρ. 3. 

γ) Γραμμάτιο είσπραξης ως αποδεικτικό για περιπτώ¬ 
σεις επιστροφής χρημάτων (τελευταίο εδάφιο της παρ.7 
σημείο α) της παρούσας). 

δ) Αντίγραφο σύμβασης μεταξύ Υπ. Γεωργίας, ΟΠΕΚΕ- 
ΠΕ και δικαιούχου. 

ε) Συνολική έκθεση πεπραγμένων του δικαιούχου σχε¬ 
τικά με την υλοποίηση του προγράμματος, υπογεγραμ¬ 
μένη από το νόμιμο εκπρόσωπό του. 

στ) Πρακτικό τεχνικοοικονομικού ελέγχου της αρμό¬ 
διας επιτροπής τακτικού επιτόπιου ελέγχου, σύμφωνα με 
το Υπόδειγμα 3, για το υλοποιηθέν έργο. Σε περίπτωση 
που έχει πραγματοποιηθεί και έκτακτος δειγματοληπτι¬ 
κός έλεγχος υποβάλλεται και το εν λόγω πρακτικό του 
εκτάκτου ελέγχου. 

ζ) Ασφαλιστική και φορολογική ενημερότητα, όπου 
απαιτείται. 

η) Αναλυτικές καταστάσεις (Υπόδειγμα 5) για κάθε κα¬ 
τηγορία επιλέξιμης δαπάνης, στις οποίες θα αναφέρονται 
τα συνημμένα δικαιολογητικά και τα ποσά σε δρχ. και ΕΥ¬ 
ΡΩ. Τις παραπάνω καταστάσεις θα συνοδεύουν παρα¬ 
στατικά δαπανών όπως αυτά προβλέπεται να εκδίδονται 
για επιτηδευματίες από τον Κώδικα Φορολογικών Βιβλίων 
και Στοιχείων ως κατωτέρω: 

• Για παροχή Υπηρεσιών: Τιμολόγια Παροχής Υπηρε¬ 
σιών ή Αποδείξεις Παροχής Υπηρεσιών κατά περίπτωση. 

• Για αγορά υλικών, εξοπλισμού, παγίων αγαθών και 
πόσης φύσεως επιλέξιμες δαπάνες: Τιμολόγια - δελτία 
αποστολής, φορτωτικές και λοιπά παραστατικά που εκδί- 
δονται σε επιτηδευματίες, όπως αυτά προβλέπονται από 
τον Κ.Φ.Β. & Σ. για κάθε πρόσωπο που συναλλάσσεται με 
τον δικαιούχο. 

• Για τις δαπάνες απασχόλησης προσωπικού (μισθοί 
και ημερομίσθια): 

- αναλυτική κατάσταση μισθοδοσίας 

- απόφαση πρόσληψης του προσωπικού 

- σύμβαση πρόσληψης του προσωπικού στην οποία 
αναφέρονται αναλυτικά οι αποδοχές, οι κρατήσεις και η 
συλλογική σύμβαση που εφαρμόζεται κατά περίπτωση 

- ακριβές φωτοαντίγραφο της κατάστασης ασφάλισης 
του Ι.Κ.Α. 

- βεβαίωση αγοράς ενσήμων Ι.Κ.Α. 

- βεβαίωση πληρωμής εισφορών Τ.Σ.Α.Υ 

Οι καταστάσεις μισθοδοσίας θεωρημένες από το νόμι¬ 
μο εκπρόσωπο του δικαιούχου, υποχρεωτικά αναφέρουν 
όλα τα στοιχεία των απασχολουμένων στο πρόγραμμα, 
ονομαστικός μισθός, χρόνος απασχόλησης, κρατήσεις 
κ.λπ. 

• Για οδοιπορικά, ημερήσιες αποζημιώσεις και μετακι¬ 
νήσεις: αναλυτική κατάσταση δαπανών, απόφαση ή εντο¬ 
λή μετακίνησης και όλα τα πρωτότυπα παραστατικά (εισι¬ 
τήρια κ.λπ.). 

• Για δημοσιεύσεις πρέπει να υποβάλλονται τα απο¬ 
κόμματα δημοσίευσης και τα παραστατικά πληρωμής. 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και της 


ανάθεσης του έργου κατόπιν διαγωνισμού, πρέπει να 
υποβάλλονται όλα τα σχετικά έγγραφα βάσει των οποίων 
προκύπτει η δημοσίευση και η ανάθεση του έργου. Οι 
συμβάσεις και τα ιδιωτικά συμφωνητικά μεταξύ του φο¬ 
ρέα υλοποίησης του προγράμματος ή των δικαιούχων και 
των αντισυμβαλλομένων, πρέπει να είναι θεωρημένα από 
την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούται να τηρεί τη νομοθεσία πε¬ 
ρί προμηθειών, που ισχύει για κάθε φορέα και να προ¬ 
σκομίζει εάν απαιτείται, τα σχετικά παραστατικά στο φά¬ 
κελο πληρωμής του. 

• Σε περιπτώσεις που προβλέπεται από τη φορολογική 
νομοθεσία παρακράτηση φόρου και χαρτοσήμου υπο¬ 
βάλλονται τα σχετικά παραστατικά απόδοσης αναλυτικά, 
προκειμένου να γίνει η απόδοση της εντολής προπληρω¬ 
μής. 

8.3 Δικαιολογητικά καταβολής επιγορήγησης φαρμα¬ 
κευτικών σκευασμάτων 

α) Έγγραφο της Δ/νσης Κτηνιατρικής στο οποίο ανα¬ 
γράφεται το αιτούμενο ποσό πληρωμής. 

β) Αναλυτικές καταστάσεις εις τριπλούν ανά δικαιούχο 
συμμετέχοντα στο πρόγραμμα σύμφωνα με το Υπόδειγ¬ 
μα 6, μαζί με τα πρωτότυπα παραστατικά πληρωμής (συ¬ 
νταγολόγια, τιμολόγια αγοράς φαρμάκων). 

Τα παραπάνω υποβάλλονται το αργότερο μέχρι 
15.9.2002 στη Δ/νσηΔΗΛΙΖΩ του ΟΠΕΚΕΠΕ για πληρωμή. 

Κάθε παραστατικό που υποβάλλεται από τους δικαιού¬ 
χους σύμφωνα με τα οριζόμενα στην Παρ. 5η πρέπει να 
φέρει, με μέριμνα του δικαιούχου, σφραγίδα ότι η δρα¬ 
στηριότητα έχει επιδοτηθεί στα πλαίσια του Καν.(Ε.Κ) 
1221/97, 

ΓΕΝΙΚΑ 

1. Συστήνεται μόνιμη Επιτροπή παρακολούθησης - 
αξιολόγησης και ελέγχου του προγράμματος αποτελού- 
μενη από: 

• τον Γενικό Διευθυντή Ζωικής Παραγωγής, με ανα¬ 
πληρωτή τον Διευθυντή Ζωικής Παραγωγής & ΑΠΑ. 

• τον Γενικό Διευθυντή Κτηνιατρικής με αναπληρωτή 
τον Διευθυντή Υγείας των Ζώων. 

• τον Γ ενικό Διευθυντή του ΟΠΕΚΕΠΕ, με αναπληρωτή 
τον Διευθυντή ΟΑΒΙΠ του ΟΠΕΚΕΠΕ. Έργο της Επιτρο¬ 
πής, είναι τόσο η διαπίστωση της πορείας υλοποίησης 
του προγράμματος όσο και η επιτόπια εξέταση ενστάσε¬ 
ων, όπου προβλέπεται στις επί μέρους δράσεις του προ¬ 
γράμματος. Η Επιτροπή συνέρχεται όποτε παρίσταται 
ανάγκη, μετά από πρόσκληση του Προέδρου της. 

2. Οι δικαιούχοι που απασχολούν προσωπικό στα πλαί¬ 
σια του προγράμματος υποχρεούνται να τηρούν ημερή¬ 
σιο βιβλίο παρουσιών, θεωρημένο ανά μήνα από τη Δ/νση 
Κτηνιατρικής της Ν. Αυτοδιοίκησης της έδρας τους με 
την ένδειξη του είδους της πραγματοποιηθείσας εργα¬ 
σίας, υπογεγραμμένο από το απασχολούμενο προσωπι¬ 
κό. Επίσης ο δικαιούχος υποχρεούται να καταχωρεί όλες 
τις δαπάνες που επιχορηγούνται από το πρόγραμμα με ει¬ 
δική διάκριση και σε ιδιαίτερους λογαριασμούς στα λογι¬ 
στικά του βιβλία (βιβλίο μητρώου παγίων για τον πάγιο 
εξοπλισμό, κ.λπ. λογιστικά βιβλία). Τα παραπάνω βιβλία 
είναι ανά πάσα στιγμή στην διάθεση των αρμόδιων Κοινο¬ 
τικών και εθνικών οργάνων για την πραγματοποίηση των 
σχετικών ελέγχων. 

3. Τα αγορασθέντα πάγια υλικά μονίμου εξοπλισμού 
στα πλαίσια υλοποίησης της παρούσης, υποχρεωτικά φέ¬ 
ρουν σε εμφανές σημείο αναπόσπαστη ειδική ετικέτα, 
στην οποία αναγράφεται ευανάγνωστα: «Καν. (ΕΚ) 
1221/97 Πρόγραμμα επιχορηγούμενο απάτην Ε.Ε. για τη 
βελτίωση της παραγωγής και εμπορίας μελιού/2002 - 
Δράση ΙΙΑ: επιζωοτιολογική διερεύνηση και καταπολέ¬ 
μηση της βαρρόα». 

4. Σε ότι αφορά προμήθεια εξοπλισμού, στα πλαίσια 
υλοποίησης της παρούσης οι δικαιούχοι φορείς υποχρε- 
ούνται σε αγορά καινούργιου εξοπλισμού καθώς και στη 
διατήρησή του, σε κατάσταση λειτουργική, τουλάχιστον 
για (5) έτη απότηνπρομήθειάτου. Σε αντίθετη περίπτω¬ 
ση επιβάλλονται οικονομικές κυρώσεις ανάλογα με το δι¬ 
πλάσιο της απολεσθείσης αξίας, όπως αυτή προσδιορί¬ 
ζεται μετά την αφαίρεση των αντίστοιχων ποσών απόσβε¬ 
σης. 

5. Όλα τα παραστατικά δαπανών τα οποία υποβάλλο¬ 
νται για πληρωμή στον ΟΠΕΚΕΠΕ πρέπει να είναι κατα- 
χωρημένα στα βιβλία του δικαιούχου σε ιδιαίτερη στήλη ή 
σε ιδιαίτερους λογαριασμούς ανάλογα με την κατηγορία 
των βιβλίων των δικαιούχων, εκτός και απαλλάσσονται 
από την τήρηση των βιβλίων. 

6. Παρακράτηση φόρου 4% ή 8% πρέπει να διενεργείται 
από τις Δημόσιες Υπηρεσίες κατά την αγορά αγαθών ή 
παροχή υπηρεσιών. 

7. Σε περιπτώσεις συνεχιζόμενων προγραμμάτων επι¬ 
χορηγήσεων, που για οποιαδήποτε λόγο δεν εγκριθεί η 
συνέχισή τους από την Ευρωπαϊκή Επιτροπή, το Υπ. Γε¬ 
ωργίας δεν αναλαμβάνει υποχρέωση κάλυψης των πε¬ 
ραιτέρω εξόδων τους. 


8.0 ΦΠΑ δεν αποτελεί επιλέξιμη δαπάνη παρά μόνο εάν 
δεν ανακτάται. Σε αυτήν την περίπτωση απαιτείται σχετι¬ 
κή βεβαίωση αρμόδιας αρχής η οποία θα συμπεριληφθεί 
στην σχετική πρόταση του φορέα καθώς και στα δικαιο- 
λογητικά πληρωμής του. 

9. Οι δαπάνες των έργων προκειμένου να ενισχυθούν με 
βάση την παρούσα, πρέπει να έχουν ολοκληρωθεί μέχρι 
31.8.2002, τα δικαιολογητικά πληρωμής να έχουν διαβι- 
βασθεί στον ΟΠΕΚΕΠΕ μέχρι 15.9.2002. 

10. Οι πιστώσεις θα βαρύνουν κατά 50% τον τακτικό 
προϋπολογισμό, και κατά 50% το ΕΓΤΠΕ, Τμήμα Εγγυή¬ 
σεων. Σχετική αναγραφή θα υπάρχει και στην κατάσταση 
αναγνώρισης - εκκαθάρισης δαπανών. 

11. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιών του Υπ. Γεωργίας 
και των δικαιούχων, θα αναφέρεται ότι το 50% της επιχο¬ 
ρήγησης ή της ενίσχυσης, προέρχεται από Κοινοτικούς 
πόρους. 

12. Οι Δ/νσεις Ζωικής Παραγωγής & ΑΠΑ και Υγείας των 
Ζώωντου Υπ.Γεωργίας και ο ΟΠΕΚΕΠΕ, παρέχουν στους 
δικαιούχους φορείς κάθε πληροφορία για την υλοποίηση 
της παρούσης, σχετικά μετά θέματα αρμοδιότητάς τους. 

13. Η παρούσα έχει αναδρομική εφαρμογή από 
1.9.2001. 

14. Το συνημμένο Παράρτημα Υποδειγμάτων αποτελεί 
αναπόσπαστο μέρος της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΥΠΟΔΕΙΓΜΑ 1 


Ημερομηνία.. 
Αριθμ. πρωτ. 


Διεύθυνση Κτηνιατρικής. Προς: Διεύθυνση Υγείας των Ζώων 

Κτηνιατρικό Εργαστήριο. Τμήμα Παθ. πτηνών, ιχθύων, μελισσών 

Ταχ. Διεύθυνση. Αχαρνών 2 Αθήνα 10176 

Τηλέφωνο. 

Ρβχ . Κοιν: Διεύθυνση Ζωικής Παραγωγής & ΑΠΑ 

Τμήμα Μελισσοκομίας 
Αχαρνών 2 Αθήνα 10176 


ΑΙΤΗΣΗ 


Για την ένταξη στο πρόγραμμα επιζωοτιολογικής διερεύνησης και καταπολέμησης 
της βαρρόα κατά την περίοδο 1/9/01 έως 31/8/02 


Η Διεύθυνση Κτηνιατρικής/Κτηνιατρικό Εργαστήριο . αιτείται την ένταξη/συνέχιση του 

προγράμματος επιζωοτιολογικής διερεύνησης και καταπολέμησης της βαρροϊκής ακαρίασης, για το χρονικό 
διάστημα από 1/9/01 έως 31/8/02 (πρόγραμμα 2002). 

Παρακαλούμε να κατανείμετε πίστωση ύψους.δρχ. για το ανωτέρω διάστημα. 

Βάσει της συνημμένης απόφασης του Διευθυντού . ορίστηκε 

υπεύθυνος του προγράμματος ο κ.ως αρμόδιος για την υπογραφή 

της σύμβασης και όλων των σχετικών με το πρόγραμμα αιτήσεων, καταστάσεων και λοιπών εγγράφων και 
παραστατικών. Υπόλογος διαχειριστής του προγράμματος ορίσθηκε ο κ. 


■Συνημμένα: 1. κατάσταση προβλεπομένων δαπανών (υπόδ. 2) 

2. υπεύθυνη δήλωση Ν. 1599/86 του υπευθύνου του προγράμματος 

α)με συνοπτική κατάσταση του παγίου εξοπλισμού που αποτέλεσε αντικείμενο 
επιχορηγήσεων στα πλαίσια εφαρμογής του προγράμματος παρελθόντων ετών 
β)ότι η συγκεκριμένη δράση δεν ενισχύεται από άλλη πηγή 

3. απόφαση Διευθυντού περί αποδοχής των όρων και προϋποθέσεων της απόφασης 
και ορισμού υπευθύνου του έργου και υπολόγου διαχειριστή 


Ο υπεύθυνος του ποονοάυυατοο 


(υπογραφή - σφραγίδα) 

ΥΠΟΔΕΙΓΜΑ 2 


Ημερομηνία 

Αριθ.Πρωτ. 


ΔιεύθυνσηΚτηνιατρικής. ΠΡΟΣ: Διεύθυνση Υγείας Ζώων 

ΚτηνιατρικόΕργαστήριο. Τμ.Παθ.τπηνών,ιχθύων,μελισσών 

Ονομα υπολόγου. Αχαρνών 2 Αθήνα 10176 

0έ ση . ΚΟΙΝ. Δ/νση ΖωϊκήςΠαρ/γής & ΑΠΑ 

Τηλέφωνο!.. Τμ.Μελισσοκομίας 

φ α ?. Αχαρνών 2 Αθήνα 10176 


Κατάσταση ποοβλεττουένων δαπανών νια την περίοδο 1/9/01 μ έγρι 31/8/02 



Ποσό 

δρχ. 

ΕΥΡΩ 

α)αμοιβές προσωπικού 



Έκτακτο προσωπικό (.άτομα X.δρχ./μήνα X . μήνες) 


- 

(συυπεοιλαμβάνονται επιδόματα, ασφαλιστικές εισφορές) 






β)οδοιπορικά και εκτός έδρας αποζημιώσεις 



-εκτάκτου προσωπικού 



-υονίμου προσωπικού 



-τ-π- ε:--- _ 



γ)τρέχουσες δαπάνες 



-υλικά 



-προμήθειες 



-λοιπά αναλώσιμα 






δ)δαπάνες για εξοπλισμό 



-όργανα 



-εξοπλισμός 



-εργασίες 






ε)απρόβλετπα έξοδα (μέχρι 2% του συνόλου) 






ΣΥΝΟΛΟ 




Ο υπόλογος- ^ Ο υπεύθυνος του προγράμματος 


(υπογραφή) 


(σφραγίδα-υπογραφή) 














ΦΕΚ31 

ΥΠΟΔΕΙΓΜΑ 3 


ΠΡΑΚΤΙΚΟ ΤΕΧΝΙΚΟΥ - ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.οι κάτωθι υπογεγραμμένοι: 

1 . 

2 . 

3. 

που αποτελούμε επιτροπή ελέγχου σύμφωνα με την με αριθ.απόφαση Υπουργού 

Γεωργίας για τη δράση II Α του προγράμματος βελτίωσης της παραγωγής και εμπορίας μελιού έτους 2002, 
πραγματοποιήσαμε επιτόπιο τεχνικό και οικονομικό έλεγχο στην έδρα της Διεύθυνσης 
Κτηνιατρικής/Κτηνιατρικού Εργαστηρίου.και βεβαιώνουμε τα εξής: 

α)για το χρονικό διάστημα από.μέχρι.η Διεύθυνση 

Κτηνιατρικής/Κτηνιατρικό 

Εργαστήριο.απασχόλησε.κτηνιάτρους σύμφωνα με τις 

υπογραφείσες συμβάσεις εραγσίας ως εξής: 

1 . 

2 . 

3. 

β)για όλες τις επιλέξιμες δαπάνες για την υλοποίηση του προγράμματος (υλικά, προμήθειες, απαραίτητος 
εξοπλισμός, όργανα κλπ.) έχουν εκδοθεί εξοφλημένα τιμολόγια και όλα τα απαιτούμενα λοιπά παραστατικά ως 
εξής: 


είδος επιλέξιμης δαπάνης 

εκδότης παραστατικού 

Αριθ.παραστατ. 

Ποσό 

δρχ. 

Ποσό 

ΕΥΡΩ 
































Ολες οι παραπάνω ενέργειες και προμήθειες πραγματοποιήθηκαν σύμφωνα με τις με 
α Ρ'θ.αποφάσεις Υπ.Γεωργίας. 

Παρατηρήσεις:.. 


Η Επιτροπή 


1 . 

2 . 


3. 

ΥΠΟΔΕΙΓΜΑ 4 


Ημερομηνία 
Αριθμ. Πρωτ.. 


Διεύθυνση Κτηνιατρικής 
Κτηνιατρικό Εργαστήριο 

Ονομα Υπολόγου. 

Τηλέφωνο. 

Ρβχ. 

Τίτλος προγράμματος... 


Προς: ΟΠΕΚΕΠΕ 

Διεύθυνση Οικονομικού 
Τμήμα Λογιστηρίου 
Αχαρνών 241 Αθήνα 


ΑΙΤΗΣΗ (νια έκδοση εντολήο ποοπληοωυήε 1 


Στα πλαίσια εφαρμογής της αριθμ.ΚΥΑ και της αριθμ.απόφασης του Υπ. Γεωργίας 

για την υλοποίηση του προγράμματος βελτίωσης της παραγωγής και εμπορίας μελιού έτους 2002, σας 
υποβάλλουμε τα δικαιολογητικά έκδοσης εντολής προπληρωμής, για δαπάνες που θα πραγματοποιηθούν από 

.έως.και παρακαλούμε να μας χορηγήσετε το ποσό των 

.δρχ. 


Συνημμένα: 1. Κατάσταση προβλεπομένων δαπανών (υπόδειγμα 2) 

2. Αντίγραφο απόφασης Υπουργού Γεωργίας για καθορισμό ποσού 
επιχορήγησης 

3. Αντίγραφο υπογραφείσας σύμβασης με Υπ. Γεωργίας 

4. Υπεύθυνη δήλωση Ν.1599/86 του δικαιούχου ότι δεν επωφελείται 
άλλης εθνικής ή κοινοτικής χρηματοδότησης των ιδίων ενεργειών 
του προγράμματος 


Ο υπόλογος 


Ο υπεύθυνος του προγράμματος 


(υπογραφή) 


(υπογραφή - σφραγίδα) 

ΥΠΟΔΕΙΓΜΑ 4° 


Ημερομηνία 
Αριθμ. πρωτ, 


Διεύθυνση Κτηνιατρικής 
Κτηνιατρικό Εργαστήριο 

Ονομα υπολόγου. 

Τηλέφωνο. 

Ραχ. 


Προς: ΟΠΕΚΕΠΕ 

Διεύθυνση ΔΗ.ΛΙ.ΖΩ 
Τμήμα 3 
Αχαρνών 241 


ΑΙΤΗΣΗ (νια εκκαθάριση ) 


Στα πλαίσια εφαρμογής της με αριθ.ΚΥΑ και της^ε 

αριθ.απόφασης του Υπ. Γεωργίας, για την υλοποίηση του 

προγράμματος βελτίωσης της παραγωγής και εμπορίας μελιού έτους 2002, σας υποβάλουμε τα δικαιολογητικά 

εκκαθάρισης για πραγματοποιηθείσες δαπάνες από.έως. 

.και για το χορηγηθέν ποσό των.δρχ. 

Συνημμένα: 1. Συγκεντρωτική κατάσταση δαπανών σε δύο αντίτυπα 

υπογεγραμμένα από τον υπεύθυνο του προγράμματος (υπόδειγμα 5) 

2. Αντίγραφο σύμβασης με Υπ. Γεωργίας 

3. Τελική έκθεση πεπραγμένων σχετικά με την υλοποίηση του 
προγράμματος, υπογεγραμμένη από τον υπεύθυνο του προγράμματος 

4. Πρακτικό τακτικού τεχνικο-οικονομικού ελέγχου (υπόδειγμα 3). Σε 
περίπτωση που έχει πραγματοποιηθεί και έκτακτος έλεγχος 
υποβάλλεται και το πρακτικό του εκτάκτου ελέγχου 

5. Αναλυτικές καταστάσεις δαπανών για κάθε κατηγορία 
επιλέξιμης δαπάνης, οι οποίες θα συνοδεύονται από τα 
παραστατικά δαπανών 


Ο υπεύθυνος του προγράμματος 


(υπογραφή - σφραγίδα) 

ΥΠΟΔΕΙΓΜΑ 5 


Διεύθυνση Κτηνιατρικής. 
Κτηνιατρικό Εργαστήριο 

Ονομα υπολόγου. 

Τηλέφωνο. 

Φαξ. 


Ημερομηνία. 

Αριθ. πρωτ. 

ΠΡΟΣ: ΟΠΕΚΕΠΕ 
Διεύθυνση ΔΗΛΙΖΩ 
Τμήμα 3 
Αχαρνών 241 


Αναλυτική κατάσταση πληρωμής δαπανών περιόδου από.μέχρι 


Α/α 

Δραστηριότητα 

Πρόταση 

φορέα 

(δρχ.) 

Πρόταση 

φορέα 

(ΕΥΡΩ) 

Εγκριση 

(δρχ·) 

Πραγματ. 

Δαπάνες 

(δρχ.) 

Εκκαθαρ. 

Δαπάνες 

(δρχ.) 

Συμμετοχή 

ΕΓΤΕΠΕ 

(δρχ·) ' 

Εθνική 

συμμετοχή 

(δρχ.) 










































































Σύνολο 









Συμπληρώνεται από τον ΟΠΕΚΕΠΕ 


Αριθ.πρωτ. 

Αναγνωρίζεται και εκκαθαρίζεται δαπάνη για δρχ. 

Ο ελεγκτής Α ο ελεγκτής Β Ο προϊστάμενος 


Ο υπόλογος 


Ο υπεύθυνος του προγράμματος 


(υπογραφή) 


(σφραγίδα - υπογραφή) 

















ΥΠΟΔΕΙΓΜΑ 6 

Νομαρχιακή Αυτοδιοίκηση. ΠΡΟΣ: Υπουργείο Γεωργίας 

Διεύθυνση Κτηνιατρικής Διεύθυνση Υγείας Ζώων 

Τμ.παθ.πτηνών,ιχθύων, μελισσών 
Αχαμνών 2 Αθήνα 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 7 


Ονοματεπώνυμο. Ημερομηνία. 

Αριθμ. μελισ. βιβλιαρίου. Αριθμ, πρωτ. 

Δ/νση κατοικίας. 

Τηλέφωνο. 


Προς: Νομ. Αυτοδιοίκηση 
Δ/νση Κτηνιατρικής 


ΑΙΤΗΣΗ 


Για την συμμετοχή στο πρόγραμμα καταπολέμησης της 
βαρροϊκής ακαρίασης κατά την περίοδο 1/9/01 έως 31/8/02 


Είμαι κάτοχος.κυψελών ή μελισσοσμηνών και παρακαλώ να μου εγκρίνετε την επιδότηση 

των εγκεκριμένων μελισσοκομικών φαρμάκων για την καταπολέμηση της βαρροϊκής ακαρίασης. 

Δηλώνω ότι ο αριθμός τραπεζικού λογαριασμού μου είναι. 

.Τράπεζα. 


Συνημμένο: Φωτοαντίγραφο θεωρημένου 
Μελισσοκομικού Βιβλιαρίου 


Ο αϊτών 

ΥΠΟΔΕΙΓΜΑ Νο 8 

Τύπος συνταγολογίων για τα συνταγογραφούμενα εγκεκριμένα μελισσοκομικά φάρμακα 


Ν/Α. Αριθμός συνταγής. 

Δ/ΝΣΗ ΚΤΗΝΙΑΤΡΙΚΗΣ Ημερομηνία././, 

ΑΓΡ.ΚΤΗΝΙΑΤΡΕΙΟ.. 

Δ/ΝΣΗ:. 

Πληρ.:. 

Τηλ:. 


ΕΠΙΔΟΤΟΥΜΕΝΗ ΣΥΝΤΑΓΗ ΓΙΑ ΒΑΡΡΟΪΚΗ ΑΚΑΡΙΑΣΗ 

Ονοματεπώνυμο μελισσοκόμου. 

Κτηνιατρικός Διακριτικός Αριθμός. 

Αριθμός μελισσοκομικού βιβλιαρίου. 

Εδρα. 

Αριθμός μελισσοσμηνών. 

Σκεύασμα. 

Ποσότητα. 

Οδηγίες χρήσης:. 

Χρόνος αναμονής. 


Ο ΚΤΗΝΙΑΤΡΟΣ 


(Σφραγίδα υπηρεσίας- 
υπογραφή κτηνιάτρου) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βί.ςι- 
θ-ΙΤΙθίΙ: \Λ/θΐ3ΐηΗ5ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΓΟ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυιΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΐΘΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠ ΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































